Adeline has 8 packs of Fun Gum. Each pack has 7 pieces of gum. Marisol buys Juicy Gum. Each Juicy Gum pack has 9 pieces of gum.
Adeline has 11 more pieces of gum than Marisol.
How many packs of gum did Marisol buy? Eenhoring (sterrebeeld) - Wikipedia
Latynse naam Monoceros
Regte klimming 7,15h
Grootte 482 vk. grade (35ste)
Helderste ster Beta Monocerotis
Naaste ster Ross 614
Simboliek Europese folklore
Meteoorreëns December Monocerids, Alpha Monocerids
Groot Hond, Klein Hond, Tweeling, Noordelike Waterslang, Haas, Jagter, Afterdek
Die Eenhoring (Latyn: Monoceros) is ’n dowwe sterrebeeld op die hemelewenaar. Die naam kom uit die Griekse mitologie en die skepping daarvan word toegeskryf aan die 17de-eeuse Nederlandse kartograaf Petrus Plancius.
Die Eenhoring kan nie maklik met die blote oog gesien word nie omdat dit nie helder sterre bevat nie. Alpha Monocerotis het ’n helderheid van 3,93 mag en is effens helderder as Gamma Monocerotis (3,98 mag). Met ’n klein teleskoop kan ’n paar interessante voorwerpe wel gesien word. Beta Monocerotis is ’n indrukwekkende driedubbele ster wat ’n driehoek vorm. Hul helderheid is 4,7, 5,2 en 6,1 mag. William Herschel het dit in 1781 ontdek en dit "een van die mooiste tonele in die lug" beskryf. Epsilon Monocerotis is ’n dubbelster met ’n helderheid van 4,5 en 6,5 mag.
V838 Monocerotis, ’n veranderlike rooi superreusester, het op 6 Januarie 2002 ’n uitbarsting gehad; in Februarie van daardie jaar het sy helderheid in een dag met ’n faktor van 10 000 toegeneem. Daarna het die Hubble-ruimteteleskoop ’n lig-eggo waargeneem wat die stof om die ster verlig het. Die sterrebeeld bevat ook Plaskett se Ster, ’n massiewe dubbelster met ’n massa van sowat 100 sonmassas.
Die Eenhoring bevat twee planete: COROT-7b en COROT-7c. Eersgenoemde het ’n deursnee van 1,58 keer dié van die Aarde. Albei planete is in 2009 ontdek.
Die sterrebeeld het verskeie sterreswerms en newels, onder meer:
Messier 50, ’n oop swerm
Die Roset-newel (NGC 2237-9,46)
Die Kersboom-sterreswerm en verwante Keël-newel (NGC 2264)
Ridpath, Ian (2007). Stars and Planets Guide. Londen: Collins. ISBN 978-0-00-725120-9. Princeton: Princeton University Press. ISBN 978-0-691-13556-4 Kontroleer |isbn=-waarde: invalid character (help). Onbekende parameter |coauthors= geïgnoreer (help)
The Constellations Web Page – Monoceros
Wikimedia Commons het meer media in die kategorie Eenhoring (sterrebeeld).
Ontsluit van "https://af.wikipedia.org/w/index.php?title=Eenhoring_(sterrebeeld)&oldid=1890728"